تورکیه‌-ده ایدمان یاریش‌لاری آز سایدا طرفدارین قاتیلیمی ایله کئچیریله‌جک.
بونو تورکیه-‌نین ساغلیق ناظیری فخرالدین کوجا بیلدیریب.
ساغلیق ناظیری فخرالدین کوجانین سؤزلرینه گؤره، ایدمان موسابیقه‌لری تاماشاچی سایی تعیین ائدیله‌رک اوینانیلا‌جاق.
تورکیه-‌ده ایدمان یاریش‌لاری طرفدارلار ایله کئچیریله‌جک.
ساغلیق ناظیری فخرالدین کوجانین سؤزلرینه گؤره، ایدمان موسابیقه‌لری تاماشاچی سایی تعیین ائدیله‌رک اوینانیلا‌جاق.
بئله‌لیکله، 2021/2022 مؤوسومونده تورکیه سوپر لیگی طرفدارلارین ایشتیراکی ایله باش توتا‌جاق.
ناظیر کوجا "دلتا" واریانتی‌نین تورکیه-‌نین 26 ویلایتینده گؤروندوگونو ایفاده ائده‌رک، "هله "دلتا پلاس" واریانتی یوخ‌دور، اما "دلتا" واریانتی آرتماقدا‌دیر. "دلتا" موتاسیاسینا 138 نفرین یولوخدوغون‌دان بحث ائتدیم، ایندی 224-ا یوکسلدی. 16 ویلایتده گؤرولن "دلتا" واریانتی حاضیردا 26 ویلایتده گؤرولور. خسته‌لرین اکثریتی ایسه (134) ایستانبولدا‌دیر" دئییب.
کوجا  توییتر حسابیندان ائتدیگی پای‌لاشیمدا ایسه، "هر 4 نفردن بیرینه واکسن وورولدو. ایکی قات دوزدا آشی آلان‌لارین سایی بو گون (29 ژوئن) گونورتا ساعات‌لاریندا 15 میلیونا چاتیب. 18 یاش‌دان یوخاری اهالیمیزین 25 فایزی آرتیق آشی اولونوب. اپیدمی‌یه قارشی گوجوموزون آرتماسی واکسن ووردولارین سایی‌نین آرتماسیندان آسی‌لی‌دیر. نؤوبه‌سی گلن‌لر واکسن ووردورسون‌لار" ایفاده‌لرین ایستیفاده ائدیب.
